ถอดต่างหู แก้ปัญหา
ล้างมือด้วยสบู่และน้ำเปล่า ใช้ผ้าขนหนูสะอาดเช็ดมือให้แห้งและทาเจลล้างมือ ถูเจลล้างมือจนทั่วมือและปล่อยให้แห้ง  อย่าถอดต่างหูออกจนกว่าจะครบระยะเวลาที่ช่างเจาะหูแนะนำ ซึ่งโดยส่วนใหญ่คืออย่างน้อย 6 สัปดาห์ หากคุณถอดต่างหูออกเร็วเกินไป อาจทำให้รูเจาะหูตันหรือเกิดการติดเชื้อได้  หากคุณมีผมยาว ให้มัดผมไปด้านหลังเพื่อให้มองเห็นหูได้ง่ายขึ้น เตรียมสำลีก้อนและจุ่มลงไปในแอลกอฮอล์หรือน้ำยาทำความสะอาดอื่นๆ ที่คุณมี ค่อยๆ เช็ดรอบๆ ต่างหูเพื่อขจัดสิ่งสกปรกและเซลล์เนื้อเยื่อที่สร้างขึ้น  คุณสามารถใช้สำลีก้านแทนได้หากคุณกังวลว่าสำลีก้อนจะเกี่ยวถูกต่างหูของคุณ ควรทำความสะอาดหูด้วยวิธีนี้เป็นประจำทุกวันจนกว่าคุณจะสามารถถอดต่างหูออกได้ ใช้นิ้วโป้งและนิ้วชี้ของมือข้างหนึ่งจับที่ด้านหน้าของต่างหู แล้วใช้นิ้วโป้งและนิ้วชี้ของมืออีกข้างหนึ่งจับไว้ที่แป้นต่างหู จับต่างหูให้แน่นๆ เพื่อไม่ให้ร่วงลงมาเมื่อคุณดึงแป้นต่างหูออก ควรระมัดระวังมากขึ้นหากคุณกำลังยืนอยู่เหนืออ่างล้างมือ ใช้นิ้วค่อยๆ ขยับแป้นต่างหูไปมาเพื่อให้คลายลงและหลุดออกมาจากก้านต่างหู ในขณะที่มืออีกข้างหนึ่งควรจับไว้ที่ด้านหน้าของต่างหูให้อยู่กับที่ คุณสามารถดึงแป้นต่างหูออกมาจากก้านต่างหูได้เช่นกันหากไม่สามารถขยับให้หลุดออกมาได้ หลีกเลี่ยงการหมุนต่างหูในขณะที่ใส่หรือถอดในช่วงแรก การหมุนหรือบิดต่างหูจะทำให้ส่วนที่หายดีแล้วเกิดบาดแผลขึ้นมาใหม่อีกครั้ง และการจับหรือหมุนต่างหูเป็นประจำยังทำให้เกิดการติดเชื้อได้อีกด้วย เมื่อแป้นต่างหูหลุดออกมาแล้ว ให้ดึงก้านต่างหูออกช้าๆ โดยจับต่างหูไว้ให้แน่น ถอดต่างหูอีกข้างออกโดยทำวิธีเดิมซ้ำอีกครั้ง อย่าดันก้านต่างหูเข้าไปในรูเจาะหูเพื่อดึงออกมาจากด้านหลังโดยเด็ดขาด แม้ว่าต่างหูจะมีขนาดเล็กก็ตาม ล้างมือให้สะอาดและปล่อยให้แห้ง และนำต่างหูคู่ใหม่มาทำความสะอาดเพื่อฆ่าเชื้อโรคด้วย เนื่องจากแผลของรูเจาะหูยังคงไม่หายดี จึงควรเลือกต่างหูที่ทำจากทอง โลหะที่ใช้ในเครื่องมือแพทย์ หรือวัสดุที่ไม่ก่อให้เกิดการแพ้ และหลีกเลี่ยงการใส่ต่างหูแบบห่วง แบบระย้า หรือแบบตะขอเกี่ยว เพราะต่างหูประเภทนี้อาจหนักมากเกินไปจนถ่วงรูเจาะหูลงมาหรือไปพันกับเส้นผมได้ ควรปล่อยไว้อีกสักไม่กี่สัปดาห์หรือไม่กี่เดือนเพื่อให้แผลของรูเจาะหูหายดีก่อนเริ่มใส่ต่างหูประเภทนี้ หากต้องการปล่อยให้รูเจาะหูตัน ให้ใส่ต่างหูไว้ 6 สัปดาห์เพื่อให้แผลหายดีก่อน แล้วจึงถอดต่างหูออกและทำความสะอาดหูทุกวันจนรูเจาะหูตัน หูของคุณไม่ควรมีเลือดออกเมื่อถอดต่างหูออกมา หากคุณสังเกตเห็นว่ามีเลือดออกในขณะที่คุณกำลังถอดต่างหูออก แสดงว่าผิวหนังอาจฉีกขาดเนื่องจากแผลของรูเจาะหูยังไม่หายดี คุณสามารถห้ามเลือดได้โดยใช้ผ้าก๊อซหรือผ้าขนหนูกดที่ติ่งหูไว้ประมาณ 10 นาที หากเลือดยังคงไม่หยุดไหลหลังผ่านไปแล้ว 10 นาที ให้ไปพบแพทย์ทันที หากคุณสังเกตเห็นรอยแดง รอยบวม หรือมีหนอง แสดงว่าอาจเกิดการติดเชื้อได้ คุณสามารถบรรเทาอาการติดเชื้อได้โดยใช้ยาทาฆ่าเชื้อโรคทาบริเวณหู หากอาการยังคงไม่ดีขึ้นหลังผ่านมาแล้วอีกวัน หรือเริ่มเป็นไข้หรือมีรอยแดงแพร่กระจายมากขึ้น ให้ไปพบแพทย์โดยทันที อย่าเพิ่งถอดต่างหูออกและทำความสะอาดหูด้วยผลิตภัณฑ์ฆ่าเชื้อโรค หากคุณถอดต่างหูออก จะทำให้อาการติดเชื้อแพร่กระจายมากขึ้น หากหูของคุณหรือต่างหูที่ถอดออกมามีกลิ่นเหม็น คุณจำเป็นต้องทำความสะอาดให้ละเอียดกว่านี้ เมื่อแผลหายดีแล้ว ให้ถอดต่างหูออกและทำความสะอาดหูและต่างหูของคุณด้วยสบู่กลีเซอรีนใสและน้ำอุ่น ควรทำความสะอาดเป็นประจำ (ทุก 2-3 วัน) เพื่อขจัดกลิ่นเหม็นออกไป การก่อตัวของเซลล์เนื้อเยื่อ น้ำมัน และแบคทีเรีย เป็นสาเหตุที่ทำให้หูและต่างหูของคุณมีกลิ่นเหม็น หากรู้สึกเจ็บที่หูในขณะที่ถอดต่างหูออก คุณอาจจำเป็นต้องปล่อยให้แผลดีขึ้นอีกสักนิด ควรทำความสะอาดหูอย่างถูกวิธี เนื่องจากผิวหนังอาจเริ่มสมานกันและทำให้รูเจาะหูตันได้ และเช็คดูว่าต่างหูที่คุณใส่ทำมาจากทอง โลหะที่ใช้ในเครื่องมือแพทย์ หรือวัสดุที่ไม่ก่อให้เกิดการแพ้หรือไม่ เนื่องจากหูของคุณอาจมีปฏิกิริยากับนิกเกิลหรือวัสดุอื่นๆ ได้ หากยังคงรู้สึกเจ็บหลังเปลี่ยนต่างหูและทำความสะอาดหูแล้ว ให้ไปพบแพทย์โดยทันที หากคุณยังไม่สามารถถอดต่างหูออกมาได้ ลองขอให้เพื่อนสักคนช่วยถอดต่างหูให้คุณ เนื่องจากคุณอาจมองเห็นได้ไม่ถนัดนัก แต่หากคุณและเพื่อนยังคงถอดต่างหูออกมาไม่ได้ ลองกลับไปหาร้านที่เจาะหูให้คุณเพื่อขอความช่วยเหลือ ผู้ที่เจาะหูควรมีอุปกรณ์สำหรับถอดต่างหู
ล้างมือให้สะอาด. ทำความสะอาดหู. วางมือในตำแหน่งที่ถูกต้อง. ขยับแป้นต่างหูไปมา. ดึงก้านต่างหูออกมา. ใส่ต่างหูคู่ใหม่. ห้ามเลือด. รักษาอาการติดเชื้อ. กำจัดกลิ่นเหม็น. บรรเทาอาการเจ็บปวด. ขอความช่วยเหลือหากจำเป็น.
https://www.wikihow.com/Remove-Earrings-for-the-First-Time https://www.wikihow.com/Remove-Earrings-for-the-First-Time
Taking Out the Earrings Troubleshooting Problems